Imtella' Ottubru 26, 2021 - Aġġornata 26 Ta' Ottubru, 2021 10:41pm Rapport: Owen Galea Ritratti: Glen Falzon Filmat: Anthea Bugeja Tard it-Tlieta filgħaxija ħaddiema tal-Protezzjoni Ċivili kienu involuti f'operazzjoni delikata biex jitfu cabin cruiser li nħakem minn nirien kbar fil-marina f'Tal-Pietà. tvm.com.mt jinsab informat li l-każ seħħ għall-ħabta tad-9.30 p.m. meta żviluppa nar fuq cabin cruiser li kien se jsorġi fil-marina. Jidher li n-nar żviluppa kawża ta' short circuit. Filmati esklussivi mibgħuta lil tvm.com.mt juri d-dgħajsa maħkuma min-nirien hi u tersaq lejn ix-xatt. Fuq il-post jidhru jaslu l-pumpiera li minnufih bdew bil-ħidma tagħhom biex jikkontrollaw in-nar. Fortunament ħadd ma ndarab f'dan l-inċident u ebda dgħajsa oħra fil-marina ma jidher li ntmisset min-nirien. Il-Pulizija mill-Għassa tal-Imsida ħejjew rapport dwar l-inċident.